Riešenie pre bolesť po operácii šľachy: Ako zvládnuť komplikácie?
Dobrý deň,neviete čo by zabralo na bolesť (Pred rokmi prerezana šľacha ) pred pár dňami mi tam jak keby niečo puklo dosť nepríjemný pocit to bol od vtedy mám bolesti v určitých miestach v ukončení šitia malý kruh a veľký kruh tam sa spravila priehlbina .V týchto dvoch častiach najväčšia bolesť
Dobrý deň,
ďakujeme za Vašu otázku.
Pri bolesti je možné siahnúť po voľnopredajných lokálne alebo systémovo pôsobiacich analgetikách. K dispozíci máme miestne pôsobiace prípravky s obsahom rastlinných extraktov, prípadne s účinnými látkami diklofenak, či ibuprofén. Systémovo pôsobiace lieky sú dostupné s obsahom účinných látok ako sú ibuprofén, diklofenak, kyselina acetylsalicylová, naproxen, prípadne paracetamol. Na trhu sú dostupné aj lieky obsahujúce rôzne kombinácie liečiv, pre zvýšenie účinku.
Vzhľadom však na to, že popisujete aj vizuálne zmeny v danom mieste, odporúčam Vám dať ho zhodnotiť lekárom, aby ste predišli prípadným dlhodobým komplikáciám.
Prajem skorú úľavu od ťažkostí.
S pozdravom
PharmDr. Veronika Kiabová